งานช้างLTFRMF15ธ.ค.นี้
ตลาดหลักทรัพย์ฯ จับมือ 18 บลจ. จัด &#8220;มหกรรมลดภาษีนาทีสุดท้าย&#8221; 15-18 ธ.ค.นี้
12 ธ.ค. 2554

ตลาดหลักทรัพย์ฯ จับมือ 18 บลจ. จัด “มหกรรมลดภาษีนาทีสุดท้าย” 15-18 ธ.ค.นี้
นายภากร ปีตธวัชชัย รองผู้จัดการสายงานการตลาด ตลาดหลักทรัพย์แห่งประเทศไทย เปิดเผยว่า โครงการให้เงินทำงานผ่านกองทุนรวม โดยตลาดหลักทรัพย์ฯ สมาคมบริษัทจัดการลงทุน และบริษัทหลักทรัพย์จัดการกองทุนรวม (บจ.) จะจัด “มหกรรมลดภาษีนาทีสุดท้ายด้วย LTFRMF” ในวันที่ 15-18 ธ.ค.นี้ ที่ชั้น M ศูนย์การค้าเซ็นทรัลเวิลด์ 
“งานเดียวที่คัดสรรกองทุนรวม 1,293 กอง ซึ่งเป็นกองทุนรวมหุ้นระยะยาว (LTF) และกองทุนรวมเพื่อการเลี้ยงชีพ (RMF) กว่า 150 กองทุน มาให้เลือกช็อปพร้อมรับคำปรึกษาการลงทุนจาก 18 บลจ.ชั้นนำ รับโผกองทุนเด่น LTF &amp; RMF ที่เหมาะสมกับสภาวการณ์ปัจจุบันและบริการคำนวณภาษีด้วยโปรแกรมปรับปรุงใหม่ล่าสุดฟรี พร้อมรับของสมนาคุณเมื่อลงทุนในงานถึง 2 ต่อ” นายภากร กล่าว
ปัจจุบันผู้ลงทุนใช้กองทุนรวมเป็นทางเลือกการออมการลงทุนมากขึ้น โดยจำนวนผู้ถือหน่วยลงทุนเพิ่มขึ้นอย่างต่อเนื่อง เพียงครึ่งปีนี้มีบัญชีผู้ถือหน่วยเพิ่มขึ้น 260,820 บัญชี เพิ่มขึ้นจากสิ้นปี 2553 ถึง 10.60% 
นางวรวรรณ ธาราภูมิ นายกสมาคมบริษัท จัดการลงทุน กล่าวว่า มูลค่าทรัพย์สินรวมทั้งอุตสาหกรรม ณ วันที่ 2 ธ.ค. 2554 อยู่ที่ 2.02 ล้านล้านบาท เป็น RMF จำนวน 99 กองทุน 84,666 ล้านบาท และ LTF 52 กองทุน 134,603 ล้านบาท ซึ่งตามปกติกองทุนประเภทนี้ผู้ลงทุนมักจะตัดสินใจลงทุนในช่วงปลายปี จึงคาดว่าจะมีธุรกรรมเพิ่มขึ้นอย่างมากในช่วงสิ้นปีนี้
“แม้บรรยากาศอาจไม่คึกคักเท่าปีก่อนๆ แต่มีสัญญาณปัจจัยบวกของเศรษฐกิจโลกฐานะทางการเงินการคลังของไทยที่แข็งแกร่ง ผู้ลงทุนสามารถทยอยลงทุนสะสมได้ โดยขอให้พิจารณาความเสี่ยงและผลตอบแทนระยะยาวเป็นหลัก ไม่อยากให้มองเรื่องสิทธิประโยชน์ทางภาษีแต่เพียงอย่างเดียว แต่อยากให้มุ่งเน้นเป็นทางเลือกหลักในการบริหารเงินลงทุนด้วย” นางวรวรรณ กล่าว